ÎN ATENȚIA PARTICIPANȚILOR LA OLIMPIADA DE LIMBA ENGLEZĂ

ETAPA JUDEȚEANĂ, 19 MARTIE 2022

CRITERII DE CALIFICARE ȘI DEPARTAJARE

Comisia județeană de organizare, evaluare și de soluționare a contestațiilor la Olimpiada națională de limba engleză-etapa județeană, vă aduce la cunoștință criteriile de calificare, criteriile de departajare și numărul de locuri alocate județului Dâmbovița pentru etapa națională a competiției.

Conform OMECTS nr. 3035/2012 cu modificările precizate prin O.M nr. 3123/09.02.2022 și a Regulamentului specific privind organizarea și desfășurarea Olimpiadei naționale de limba engleză în anul școlar 2021-2022, cu nr. 25877/23.02.2022,

- calificarea elevilor la etapa națională a olimpiadei este condiționată de obținerea unui punctaj minim de 95 de puncte la etapa județeană;

- la etapa națională a Olimpiadei va participa, din fiecare județ, pentru fiecare regim de studiu al limbii engleze, câte un elev, cu respectarea punctajului minim prevăzut de regulament;

- nu se atribuie locuri suplimentare în vederea participării la etapa națională;

- pentru elevii care au obținut medii/punctaje egale care le conferă o potențială calificare la etapa națională, departajarea se face pe baza unor criterii suplimentare de calificare, după cum urmează:

➢ pentru clasele a VII-a și a VIII-a:

- punctajul de la proba scrisă obținut la Use of English;

- punctajul aferent elaborării povestirii;

- punctajul de la proba scrisă obținut la Reading comprehension.

În cazul în care, după aplicarea succesivă a celor trei criterii, nu se poate face departajarea între candidați, vor constitui criterii suplimentare de departajare punctajele defalcate obținute la evaluarea povestirii, în următoarea ordine:

a) content;

b) organisation and cohesion;

c) register and style/effect on the target reader.

➢ pentru clasele a IX-a, a X-a, a XI-a și a XII-a:

- punctajul de la proba scrisă obținut la Use of English;

- punctajul de la proba integrată – eseu;

- punctajul de la proba integrată - Reading comprehension.

În cazul în care, după aplicarea succesivă a celor trei criterii, nu se poate face departajarea între candidați, vor constitui criterii suplimentare de departajare punctajele defalcate obținute la evaluarea eseului, în următoarea ordine:

a) content;

b) organisation and cohesion;

c) effect on the target reader.

În cazul în care după aplicarea acestor criterii egalitatea se menține, se va proceda la organizarea unei probe de baraj, cu o structură identică celei specifice pentru testarea competenței gramaticale.

15.03.2022